**Prijedlog obrasca za pripremu nastave koja implementira razvoj ključnih kompetencija**

|  |  |
| --- | --- |
| **1. Predmet/predmeti, Vannastavna/vanškolska aktivnost:** | **Matematika – predmetna nastava** |
| **2. Tema:** | **Primjena procenta** |
| **3. Cilj**  **a) opšti**  **b)specifični** | a) Primjena osobina procentnog računa u rješavanju različitih zadataka iz svakodnevnog života  b) Razumije značenje procenta i računa sa procentima |
| **4. Ishodi učenja** | Analizira problem koji se svodi na primjenu procentnog računa, matematički zapisuje postavku, diskutuje tok rešenja prostih praktičnih zadataka i problema |
| **5. Ključne kompetencije i ishodi KK čijem se postizanju kod učenika doprinosi** | 1. **Kompetencija pismenosti**   2.1.3. Povećava broj riječi u vokabularu uključujući termine iz različitih oblasti  2.1.6. Komunicira usmeno i pisano u raznim situacijama prilagođavajući sopstvenu komunikaciju potrebama situacije i uz upotrebu odgovarajućeg vokabulara i digitalnih tehnologija  2.1.7. Pronalazi, procjenjuje, obrađuje i prezentira različite vrste podataka i informacija koristeći različite vrste izvora podataka i informacija   1. **Matematička kompetencija i kompetencija u nauci, tehnologiji i inženjerstvu**   2.3.6. Primjenjuje proporcionalnost, razmjeru i procentni račun u svakodnevnim životnim situacijama   1. **Digitalna kompetencija**   2.4.9. Prihvaća digitalno-komunikacione tehnologije i inovacije i njihovo korišćenje na konstruktivan  i promišljen način   1. **Lična, društvena i kompetencija učenja kako učiti**   2.5.9. Planira samostalno učenje, učenje sa drugima i traženje podrške kada je to prikladno i efikasno  2.5.10. Iskazuje spremnost ulaganja napora u postizanju rezultata u učenju  2.5.12. Dijeli znanje i sopstvenog iskustva s drugima  2.5.20. Razvija želju za primjenom prethodnog učenja i životnih iskustava   1. **Građanska kompetencija**   2.6.10. Obrazlaže svoje stavove i rješava probleme uspostavljajući kriterijume za vrednovanje različitih mišljenja   1. **Preduzetnička kompetencija**   2.7.1. Razumije (objasni) koncept poreza (kako porezi finansiraju aktivnosti države i njeno učešće u obezbjeđivanju javnih dobara i usluga), koncept analize troškova i koristi, te koncept kredita  i zaduženja, te razlikuje različite oblike aktivnosti koje stvaraju vrijednosti (biznis, javno preduzeće, neprofitna organizacija, itd.)  2.7.5. Planira potrošnju procjenjujući prednosti i nedostatke osnovnih finansijskih usluga |
| **6. Ciljna grupa** | **Učenici VIII razreda** |
| **7. Broj časova i vremenski period realizacije** | **2 časa** |
| **8. Scenario (strategije učenja i njihov slijed) te učenikove aktivnosti** | **Aktivnost 1:**   * Tema časa je Primjena procenata. Učenici imaju elementarna znanja o procentima, računaju osnovnu veličinu, procentni iznos i procentnu stopu primjenom osnovne proporcije procentnog računa. Potrebno je dalje ta znanja primijeniti u svakodnevnim životnim situacijama. * Na početku časa im zadajem sljedeći zadatak za rad u paru: Budi maštovit i na osnovu podataka p = 7% i G = 380, napiši jedan tekstualni zadatak kome odgovaraju zadati podaci i riješi ga. * Na ovaj način ih želim navesti na razmišljanje u kojim situacijama mogu upotrijebiti date podatke, ali i zainteresovati ih za temu Primjena procenata. Zadatak rade u paru, zajedno ga formulišu i rješavaju, a jedan od njih ga u nastavku čita i obrazlaže.   **Aktivnost 2:**   * Glavni dio časa počinje podjelom učenika u 5 heterogenih grupa, ali tako da one budu približno „ravnopravne“ po znanju. * Dijelim učenicima pitanja, zadatke i instrukcije za rad. Sve grupe dobijaju iste zadatke. Vrijeme za izradu zadataka i prezentacije je ograničeno. Učenici zadatke rade individualno, ali se unutar grupe konsultuju i usvajaju zajedničko rješenje. Po potrebi zovu nastavnika, postavljaju mu pitanja i otklanjaju nedoumice. Kada se usaglase, prave prezentaciju na hameru, koju će predstavnik grupe u nastavku prikazati. * Nakon isteka vremena predviđenog za rad, predstavnici grupa lijepe prezentacije na tablu, a onda je jedan po jedan izlažu. Učenici svih grupa pažljivo prate izlaganje, aktivno učestvuju u diskusiji, postavljaju pitanja, provjeravaju tačnost zadataka i dopunjavaju po potrebi. Nastavnik za to vrijeme pažljivo prati prezentacije i bilježi eventualne greške.   **Aktivnost 3:**   * U završnom dijelu nastavnik komentariše rad grupa, ukazuje na eventualne greške i prikazuje tačna rešenja zadataka. * Potom, prikazujem pomoću projektora dva nova zadatka, sa postupkom izrade i rješenjima, kojima želim istaći važnost teme Primjene procenata u stvarnom životu, ali i zainteresovati učenike za ovu temu. Učenici postavljaju pitanja, diskutuju i otklanjaju nedoumice. Zapisuju zadatke u radne sveske. Zadajem potom učenicima domaći. * Završna aktivnost učenika je popunjavanje anketnog listića, koji je anoniman i čijom analizom želim dobiti povratnu informaciju kako su učenici razumjeli današnji čas. Osim toga učenici procjenjuju svoj rad, te daju mišljenje o najboljoj grupi i pojedincu. |
| **9. Materijali za podučavanje i učenje** | Power point prezentacija  Listići za učenike, udžbenici |
| **10. Potrebna materijalna sredstva**  **(uključujući troškovnik, ako je potrebno obezbjediti finansijska sredstva)** | Hamer, flomasteri |
| **11. Očekivani rezultati** | * Primijeni znanje o procentnom računu na rješavanje različitih zadataka iz svakodnevnog života * Kroz različite aktivnosti kao sto su rad u grupi razviju svoje kompetencijske sposobnosti * Izrada panoa putem kojih će da prikažu da je gradivo savladano |
| **12. Opis sistema vrednovanja** | Ispitivanjem učenika utvrdjuje se da li je učenik savladao datu oblast i njihovim povratnim informacijama zaključujemo u kojoj mjeri je razvio ključne kompetencije |
| **13. Evaluacija** | Sprovodi se nakon implementacije pripremljene pripreme (uz dokaze, samoevaluacijski obrazac, analizu evaluacijskih listića za učenike) |

**Pripremu su uradile:**

**Brankica Pupović**

**Stojanka Krsmanović**